
128 DR.30.8.2006 

 

 

Walaupun ini adalah satu skim yang berbeza tetapi mereka telah 
mendapat satu punca pendapatan jadi buat masa ini kedua-dua skim iaitu guru 
siswazah dan guru bukan siswazah buat masa ini  berbeza tetapi pada masa yang 
depan kemungkinan kementerian sanggup untuk mengambil kira pengalaman 
guru-guru siswazah apabila guru ini masuk ke dalam skim siswazah. 

Satu lagi isu yang dibangkitkan oleh Yang Berhormat bagi Tuaran ialah 
tangga gaji Pensyarah IPG, Institut Pengajian Guru dan guru adalah sama 
termasuk juga proses kenaikan pangkat. Untuk makluman  Ahli Yang Berhormat, 
Skim Perkhidmatan Pensyarah dan guru-guru dalam Kementerian Pelajaran 
adalah sama. Mereka ini di bawah satu skim sahaja iaitu Skim Perkhidmatan 
Pendidikan. Jadi itulah situasinya.  

Datuk Wilfred Madius Tangau [Tuaran]: Tuan Pengerusi, minta 
penjelasan. Inilah perkara dalam kementerian yang harus kita lihat dengan jelas.   
Maktab perguruan telah dinaik taraf sebagai institut dan mereka akan melahirkan 
guru-guru  siswazah  selepas ini, bukan sahaja diploma tetapi skim gaji  belum lagi 
dikaji, ini yang menghairankan. Lebih teruk ialah kalau guru biasa katakan  dari  
DG41 naik pangkat ke DG44 lebih senang, lebih cepat berbanding dengan  
pensyarah daripada DG41 naik pangkat DG44. Itu persoalannya, sedangkan dia 
sudah naik taraf sekarang, semua  maktab perguruan, kesemua 27 seluruh negara 
sudah jadi institut tetapi dia punya skim gaji belum lagi dilihat. Bagaimana pula 
yang ini, itu yang perlu dikaji kalau tidak saya nampak guru-guru ini atau 
pensyarah-pensyarah di IPG ini dia punya moral dan semangat pun turun 
disebabkan perkara ini. Sedangkan mereka yang melahirkan guru, guru yang 
dilahirkan itu pula cepat dia punya kenaikan pangkat, itu yang dipersoalkan.    

Puan Komala Devi: Tuan Pengerusi, demi meningkatkan martabat 
profesion perguruan kami telah menaikkan taraf semua maktab perguruan menjadi 
Institut Pendidikan Guru dan untuk makluman Ahli Yang Berhormat, memang kita 
telah menerima saranan bahawa Skim Pensyarah ini mestilah berbeza daripada 
Skim Guru dan buat masa ini untuk makluman Ahli Yang Berhormat perkara ini 
dalam penelitian kementerian, dan kami sedang bekerjasama dengan Jabatan 
Perkhidmatan Awam dan pengumuman akan dibuat sebaik sahaja kita dapat satu 
jawapan yang baik.  Yang Berhormat bagi Tuaran juga telah... 

Tuan Pengerusi [Datuk Lim Si Cheng]:  Wah, banyak Tuaran ya. 

Puan Komala Devi: ...Bangkitkan isu bahawa tidak ada penolong kanan 
di asrama di mana ada pelajar lebih daripada 200 orang, dan untuk makluman Ahli 
Yang Berhormat   walaupun kita tidak ada jawatan penolong kanan untuk menyelia 
atau mentadbir hal-hal yang berkaitan dengan asrama, memang Guru HEM 
ataupun Guru Hal Ehwal Murid, pada masa ini dipertanggungjawabkan untuk 
menguruskan urusan asrama. Berkaitan dengan pertukaran... 

Datuk Wilfred Madius Tangau [Tuaran]: Penjelasan tadi. Saya perlu 
perjelaskan Tuan Pengerusi, Yang Berhormat Setiausaha Parlimen, sebenarnya 
betul, HEM yang bertanggungjawab tetapi sedarkah Yang Berhormat bahawa 
tugas ini amat berat. Di sekolah di kawasan saya satu sekolah SMK Tengkilat, dia 
punya pelajar asrama ada 300 orang tetapi kerenah pelajar dari segi disiplin dan 
sebagainya, pengurusan makanan dan sebagainya, tempat tinggal begitu banyak 
dan ini melibatkan pengetua. Yang kita cadangkan, lantik saja seorang penolong 
kanan untuk menjaga asrama. Seorang penolong kanan yang ada, warden ada 
tapi dia menyelia hal lain. Itu yang kita cadangkan, saya fikir kalau lebih banyak 
lagi pelajar, akan lebih teruk lagi. Itu saja cadangan kita.  



Walaupun ini adalah satu skim yang berbeza tetapi mereka telah mendapat satu punca pendapatan jadi buat masa ini kedua-dua skim iaitu guru siswazah dan guru bukan siswazah buat masa ini berbeza tetapi pada masa yang depan kemungkinan kementerian sanggup untuk mengambil kira pengalaman guru-guru siswazah apabila guru ini masuk ke dalam skim siswazah. Satu lagi isu yang dibangkitkan oleh Yang Berhormat bagi Tuaran ialah tangga gaji Pensyarah IPG, Institut Pengajian Guru dan guru adalah sama termasuk juga proses kenaikan pangkat. Untuk makluman Ahli Yang Berhormat, Skim Perkhidmatan Pensyarah dan guru-guru dalam Kementerian Pelajaran adalah sama. Mereka ini di bawah satu skim sahaja iaitu Skim Perkhidmatan Pendidikan. Jadi itulah situasinya. Datuk Wilfred Madius Tangau [Tuaran]: Tuan Pengerusi, minta penjelasan. Inilah perkara dalam kementerian yang harus kita lihat dengan jelas. Maktab perguruan telah dinaik taraf sebagai institut dan mereka akan melahirkan guru-guru siswazah selepas ini, bukan sahaja diploma tetapi skim gaji belum lagi dikaji, ini yang menghairankan. Lebih teruk ialah kalau guru biasa katakan dari DG41 naik pangkat ke DG44 lebih senang, lebih cepat berbanding dengan pensyarah daripada DG41 naik pangkat DG44. Itu persoalannya, sedangkan dia sudah naik taraf sekarang, semua maktab perguruan, kesemua 27 seluruh negara sudah jadi institut tetapi dia punya skim gaji belum lagi dilihat. Bagaimana pula yang ini, itu yang perlu dikaji kalau tidak saya nampak guru-guru ini atau pensyarah-pensyarah di IPG ini dia punya moral dan semangat pun turun disebabkan perkara ini. Sedangkan mereka yang melahirkan guru, guru yang dilahirkan itu pula cepat dia punya kenaikan pangkat, itu yang dipersoalkan. Puan Komala Devi: Tuan Pengerusi, demi meningkatkan martabat profesion perguruan kami telah menaikkan taraf semua maktab perguruan menjadi Institut Pendidikan Guru dan untuk makluman Ahli Yang Berhormat, memang kita telah menerima saranan bahawa Skim Pensyarah ini mestilah berbeza daripada Skim Guru dan buat masa ini untuk makluman Ahli Yang Berhormat perkara ini dalam penelitian kementerian, dan kami sedang bekerjasama dengan Jabatan Perkhidmatan Awam dan pengumuman akan dibuat sebaik sahaja kita dapat satu jawapan yang baik. Yang Berhormat bagi Tuaran juga telah... Tuan Pengerusi [Datuk Lim Si Cheng]: Wah, banyak Tuaran ya. Puan Komala Devi: ...Bangkitkan isu bahawa tidak ada penolong kanan di asrama di mana ada pelajar lebih daripada 200 orang, dan untuk makluman Ahli Yang Berhormat walaupun kita tidak ada jawatan penolong kanan untuk menyelia atau mentadbir hal-hal yang berkaitan dengan asrama, memang Guru HEM ataupun Guru Hal Ehwal Murid, pada masa ini dipertanggungjawabkan untuk menguruskan urusan asrama. Berkaitan dengan pertukaran... Datuk Wilfred Madius Tangau [Tuaran]: Penjelasan tadi. Saya perlu perjelaskan Tuan Pengerusi, Yang Berhormat Setiausaha Parlimen, sebenarnya betul, HEM yang bertanggungjawab tetapi sedarkah Yang Berhormat bahawa tugas ini amat berat. Di sekolah di kawasan saya satu sekolah SMK Tengkilat, dia punya pelajar asrama ada 300 orang tetapi kerenah pelajar dari segi disiplin dan sebagainya, pengurusan makanan dan sebagainya, tempat tinggal begitu banyak dan ini melibatkan pengetua. Yang kita cadangkan, lantik saja seorang penolong kanan untuk menjaga asrama. Seorang penolong kanan yang ada, warden ada tapi dia menyelia hal lain. Itu yang kita cadangkan, saya fikir kalau lebih banyak lagi pelajar, akan lebih teruk lagi. Itu saja cadangan kita.